Phetolelo ya learning area ka go Sesotho sa Leboa
karolo tša go ithuta tše di lego ka go kharikhulamo ya mphato R-9 Phetolelo ya valley ka go Sesotho sa Leboa
naga ya fase ya magareng ga dithaba, gantši e na le noka Na Mmušo wa Modimo o ka Pelong ya Motho? _ Dipotšišo tša Beibele
BOKGOBAPUKU BJA INTHANETENG
GO YA KA DINAGA
LEFASENG KA MOKA
IKGOKAGANYE LE RENA
Dihlatse tša Jehofa
Na Mmušo wa Modimo o ka Pelong ya Motho?
Aowa, Mmušo wa Modimo ga se boemo bjo bo lego ka dipelong tša Bakriste. * Beibele e hlalosa lefelo la kgonthe la wona ka go o bitša gore ke “Mmušo wa magodimo.” (Mateo 4:17) Ela hloko kamoo Beibele e bontšhago gore mmušo wo ke yona pušo ya kgonthe yeo e bušago e le legodimong.
Mmušo wa Modimo o na le babuši, balata, melao le tshwanelo ya go dira gore thato ya Modimo e dirwe legodimong le lefaseng.—Mateo 6:10; Kutollo 5:10.
Mmušo wa Modimo goba pušo ya gagwe o tla buša “batho ba merafo, ditšhaba le maleme ka moka” a lefase. (Daniele 7:13, 14) Mmušo wo o laolwa ke Modimo ka go lebanya, e sego balata ba wona.—Psalme 2:4-6; Jesaya 9:7.
Jesu o boditše baapostola ba gagwe ba botegago gore ba be ba tla buša le yena Mmušong wa magodimo gore ba “dule didulong tša bogoši.”—Luka 22:28, 30.
Beibele ga e rute gore Mmušo wa magodimo o ka pelong ka kgopolo ya gore o buša ka gare ga pelo ya motho. Lega go le bjalo, e bontšha gore “lentšu la Mmušo” goba “ditaba tše tše dibotse tša Mmušo” di ka kgoma e bile di swanetše go kgoma dipelo tša rena.—Mateo 13:19; 24:14.
Polelwana e rego “Mmušo wa Modimo o gare ga lena” e bolela’ng?
Batho ba bangwe ba ile ba gakantšhwa ke lefelo leo Mmušo wo o lego go lona ka baka la tsela yeo Luka 17:21 e fetoletšwego ka yona diphetolelong tše dingwe tša Beibele. Ka mohlala, Beibele ya Sepedi e re “mmušô wa Modimo o ka mo teng xa lena.” E le gore re kwešiše temana ye ka tsela ya maleba, re swanetše go hlahloba mantšu a dikologilego taba ye.
Mmušo wa Modimo o be o se ka dipelong tša baganetši bao e lego babolayi le bao ba nago le dipelo tše thata
Jesu o be a bolela le Bafarisei, e lego sehlopha sa baetapele ba bodumedi bao ba bego ba mo ganetša le bao ba bego ba rera go mmolaya. (Mateo 12:14; Luka 17:20) Na ke mo go kwagalago go nagana gore Mmušo wo e be e le boemo bjo bo bego bo le ka dipelong tša bona tše thata? Jesu o ba boditše gore: “Ka gare le tletše boikaketši le go hloka molao.”—Mateo 23:27, 28.
^ ser. 3 Dikereke tše dintši tša Bakriste di ruta gore Mmušo wa Modimo o ka gare ga motho goba o ka pelong ya gagwe. Ka mohlala, kua United States, kereke ya Southern Baptist Convention e boletše gore Mmušo wa Modimo ke “pušo ya Modimo ka pelong le bophelong bja motho.” Ka mo go swanago, Mopapa Benedict XVI pukung ya gagwe ya Jesus of Nazareth, o boletše gore “Mmušo wa Modimo o tla ka pelo e theetšago.”
Mmušo wa Modimo ke Eng?
Ela hloko lebaka leo ka lona mmušo wa Modimo o phagametšego mebušo e mengwe ka moka.
Ke ka Baka la Eng o Swanetše go Kgahlegela Mmušo wa Modimo?
Didirišwa tša go ithuta Beibele
Dikgatišo tše di Lego Gona
Tirelo ya Rena ya Mmušo
Ditaba go ya ka Dinaga
Tša Molao go ya ka Dinaga
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Ntšha Moneelo wa go Thekga Modiro wa Rena wa Lefase ka Bophara